Wonderful Words of Life, from God so Loved the World – Fall project | bid 24 uur
« Nieuwsbrief Civitas Christiana | Misdienaars in dienst van God – een filmpje uit 2010 »	Wonderful Words of Life, from God so Loved the World – Fall project
Posted on 24 oktober 2014 at 23:20 in Geen categorie	| RSS feed Cantado@bloem vier 10 jaar van saamsing | Netwerk24
Deur Elretha Britz 21 Augustus 2019 20:00
Behalwe die gewildste koorwerke uit die afgelope tien jaar se programme, betrek hulle ook die sangsoliste Cézanne Yzelle en Jacobus Silwer, ’n strykkwartet, twee klaviere en perkussie as begeleiding, en ’n nuwe keurspel van Lucas Maree se liedjies.
Naas “Ode aan my land” deur Anton Esterhuyse, wat ook die Lucas-keurspel geskep het, word nog twee werke deur Suid-Afrikaanse komponiste uitgevoer, “Dona Nobis Pacem” van Isak Roux en “Bitterbessie Dagbreek”, Ingrid Jonker se gedig getoonset deur Renette Bouwer.
Vir die “Kyrie” uit die Messe Solennelle, wat die Fransman Louis Vierne gekomponeer het toe hy die orrelis van die Notre Dame-katedraal in Parys was, is ’n vars Franse “geur” gegee. Die Bloemfonteinse orrelis Lourie Coetzee, wat onlangs meesterklasse by Liesbeth Schlumberger in Lyon, Frankryk, ontvang het, sal die “Kyrie” op die orrel begelei.
Coetzee, asook ’n strykkwartet, sal die “Hallelujakoor” uit Handel se Messias begelei.
Die meeste mense is mal oor “O Fortuna” uit Carmina Burana van Carl Orff, en om dit die grootse klank te gee wat dit verdien, sal die Flying Fingers-duo, Johan Cromhout en Brigitte Botha, begeleiding op twee klaviere verskaf aangevul met perkussie deur drie spelers.
“Blou” van André Swiegers, “Viva la musica”, “Be Thou my Vision” en die immergewilde “Wildsbok” is ook liedere om na uit te sien.
Die uitvoering sal eers klaar wees wanneer vorige koorlede hulle vir ’n slotlied by die koor aangesluit. Selfs die gehoor sal genooi word om saam te sing.
Vir ’n tikkie nostalgie gaan Bouwer van Rooyen, die stigter van cantando@bloem, enkele werke dirigeer. Van Rooyen woon nou in Port Elizabeth waar hy ’n soortgelyke koor, cantando@algoa, begin het.
Werner Stander, wat in Bloemfontein by Van Rooyen oorgeneem het, het die goeie nuus gekry dat hy in 2020 meesterklasse in dirigeerkuns aan die Robert Schumann Hochschule in Düsseldorf kan bywoon. Terwyl hy daar is, sal hy ook ’n lesing oor Afrika-musiek gee.
1 September om 16:00 in die Odeion-teater op die Kovsiekampus. Die kaartjies kos R100 en R40 vir kinders jonger as 12 jaar. Kaartjies kan by koorlede gekoop word of by Liesbet de Lange by 082 565 5932.